Oficiālais Vēstnesis L 308 , 09/11/2002 Lpp. 0022 - 0024



Komisijas Regula (EK) Nr. 2004/2002 (2002. gada 8. novembris) par kārtību attiecībā uz gaļas un tauku satura noteikšanu dažos cūkgaļas produktos EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1365/2000 [2], un jo īpaši tās 13. panta 12. punktu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [3], kurā jaunākie grozījumi izdarīti ar Komisijas Regulu (EK) Nr. 969/2002 [4], un jo īpaši tās 9. pantu, tā kā: (1) Ar Komisijas 1987. gada 17. decembra Regulu (EEK) Nr. 3846/87, ar ko izveido lauksaimniecības produktu nomenklatūru eksporta kompensācijām [5], kurā jaunākie grozījumi izdarīti ar Regulu (EK) Nr. 1007/2002 [6], pamatojoties uz kombinēto nomenklatūru, izveido lauksaimniecības produktu nomenklatūru eksporta kompensācijām. (2) Jāizstrādā noteikumi, kas nodrošina Regulas (EEK) Nr. 3846/87 pielikumā ietvertās nomenklatūras vienādu piemērošanu cūkgaļas nozarē, lai klasificētu produkciju, uz kuru attiecas produktu kodi 1602411091/10, 1602411091/30, 1602421091/10, 1602421091/30 un 1602491991/30. (3) Jāparedz procedūra gaļas un tauku svara procentuālās attiecības noteikšanai. (4) Komisijas 1989. gada 7. jūnija Regula (EEK) Nr. 1583/89 par procedūru attiecībā uz gaļas un tauku satura noteikšanu dažos cūkgaļas produktos [7] paredz procedūru gaļas un tauku svara procentuālās attiecības noteikšanai. Minētajā regulā norādītās produkcijas apraksts tomēr neatbilst faktiskajiem produktiem, un tādēļ tajā jāizdara grozījumi. Izdarot šos grozījumus, jāizmanto arī iespēja pārstrādāt attiecīgos noteikumus un pamatot jauno dokumentu ar Līguma 37. pantu, tā kā tas attiecas vienīgi uz lauksaimniecības produktu nomenklatūras eksporta kompensāciju vienādu piemērošanu. (5) Šajā regulā paredzētie pasākumi ir saskaņā ar Cūkgaļas pārvaldības komitejas, kā arī Muitas kodeksa komitejas atzinumu jautājumos, kas attiecīgi ir to kompetencē, IR PIEŅĒMUSI ŠO REGULU. 1. pants Gaļas un tauku svara procentuālo attiecību produktos, uz kuriem attiecas Regulas (EEK) Nr. 3846/87 pielikumā ietvertās nomenklatūras produktu kodi 1602411091/10, 1602411091/30, 1602421091/10, 1602421091/30 un 1602491991/30, nosaka saskaņā ar šīs regulas pielikumā aprakstīto procedūru. 2. pants Ar šo Regulu (EEK) Nr. 1583/89 atceļ. 3. pants Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī. To piemēro eksporta licencēm, kas pieteiktas, sākot no 2002. gada 18. novembra. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 8. novembrī Komisijas vārdā — Komisijas loceklis Franz Fischler [1] OV L 282, 1.11.1975., 1. lpp. [2] OV L 156, 29.6.2000., 5. lpp. [3] OV L 256, 7.9.1987., 1. lpp. [4] OV L 149, 7.6.2002., 20. lpp. [5] OV L 366, 24.12.1987., 1. lpp. [6] OV L 153, 13.6.2002., 8. lpp. [7] OV L 156, 8.6.1989., 13. lpp. -------------------------------------------------- PIELIKUMS ANALĪTISKĀ PROCEDŪRA Gaļas un tauku saturu nosaka šādi: 1. Analīzes metodes: 1.1. Analīzei sagatavo viendabīgus un raksturīgākos gaļas produktu paraugus. 1.2. Izmantojamās analīzes metodes ir šādas: 1.2.1. Slāpeklis: slāpekļa satura noteikšana – Kjeldāla metode; 1.2.2. Mitrums: mitruma satura noteikšana gaļā un gaļas produktos – ISO 1442 – 1997; 1.2.3. Tauki: kopējā tauku satura noteikšana – ekstrahēšana ar petrolēteri pēc hidrolīzes ar sālsskābi; 1.2.4. Pelnvielas: pelnvielu satura noteikšana gaļā un gaļas produktos – ISO 936 –1998. 1.3. Iepriekšminēto ISO standartu prasības attiecībā uz paraugu atlasi šīs regulas piemērošanai nav saistošas. 2. Gaļas un tauku satura aprēķināšana: Attaukotas gaļas procentuālā daļa +++++ TIFF +++++ Gaļas un tauku kopējais daudzums procentos = DEM + F, kur: NT = kopējais slāpeklis, kas noteikts analīzē (svara procentos); Nx = slāpeklis, kas nav gaļā esošais slāpeklis (svara procentos); f vidējais slāpekļa saturs (svara procentos) produkta liesajā gaļā; šis koeficients ir: 3,5 | šķinķiem un to gabaliem, uz ko attiecas produktu kodi 1602 41 10 9110 un 1602 41 10 91/30 | 3,35 | plečiem un to izcirtņiem, uz ko attiecas produktu kodi 1602 42 10 91/10 un 1602 42 10 91/30 | 3,35 | pārējiem produktiem, uz ko attiecas produktu kods 1602 49 19 9130 | F = analīzē noteiktais ekstrahējamo tauku daudzums (svara procentos). Kopējo slāpekļa un ekstrahējamo tauku saturu nosaka ar 1.2.1. un 1.2.3. punktā minētajām metodēm. Iespējams noteikt arī pelnvielu (1.2.4.) un mitruma (1.2.2.) saturu un atskaitot iegūt pārējo sastāvdaļu saturu. Lai koriģētu slāpekļa, kas nav gaļā esošais slāpeklis, vērtību (Nx koeficientu), vajadzētu zināt katras slāpekli saturošās sastāvdaļas daudzumu, kā arī šo sastāvdaļu slāpekļa saturu. Tabula norāda slāpekļa saturu vairākās gaļas produktos iespējami izmantotās sastāvdaļās, kas nav gaļā esošās sastāvdaļas un satur slāpekli: Produkti, kas nav gaļa | Slāpekļa saturs svara procentos | Kazeīns | 15,8 | Nātrija kazeināts | 14,8 | Sojas izolāts | 14,5 | Teksturētā soja | 8,0 | Sojas milti | 8,0 | Nātrija glutamāts | 8,3 | Attiecībā uz analītiskās procedūras atkārtojamību jāatsaucas uz attiecīgo ISO standartu. Jāņem vērā vismaz divu noteikšanas procedūru vidējais rezultāts. --------------------------------------------------